Fiosrachadh a bharrachd

cuideachd

A bharrachd air sin

A thuilleadh air sin

Fiosrachadh an aghaidh

ach

ged tha / ge-tà

Air an làimh eile, ….

A dh’aindeoin sin, ….

**Barrachd fiosrachaidh**

Tha na frèamaichean seo a’ sealltainn diofar dhòighean a bhith a’ cur-ris fiosrachaidh, an àite a bhith a’ cleachdadh ‘agus’ cus.

* Bruidhinn mu dheidhinn mar a tha am facal ‘agus’ tric air a chleachdadh cus agus mar a nì sinn labhairt agus sgrìobhadh nas inntinniche le bhith a’ cleachdadh cheanglaichean eile.
* Sgrìobh dà phios fhiosrachaidh a ghabhas ceangal le ‘agus’, m.e.
* *Chuir Andy cola-deug seachad san Spàin agus chaidh e dhan Ghàidhealtachd airson na Nollaige.*

Iarr air sgoilearan an dà phios fhiosrachaidh a cheangail ann an dòighean diofraichte, a’ cleachdadh abairtean bhon frèam:

* *Chuir Andy cola-deug seachad san Spàin. Chaidh e dhan Ghàidhealtachd airson na Nollaige cuideachd.*
* *Chuir Andy cola-deug seachad san Spàin. A bharrachd air sin, chaidh e dhan Ghàidhealtachd airson na Nollaige.*

Iarr air sgoilearan obair ann an dithisean agus an aon rud a dhèanamh le dà phios fhiosrachaidh eile, ‘s dòcha ceangailte ri obair topaig, m.e.:

* *B’ e Zeus rìgh nan diathan Greugach agus b’ e dia an tàirneanaich a bh’ann.*

**Fiosrachadh an aghaidh**

Tha na frèamaichean seo a’ sealltainn diofar dhòighean a bhith ag ràdh ‘ach’.

* Bruidhinn mu dheidhinn mar a tha am facal ‘ach’ a’ toirt a-steach fiosrachadh an aghaidh fiosrachadh no beachd eile.
* Sgrìobh dà phios fhiosrachaidh a ghabhas ceangal le ‘ach’, m.e.
* *Chòrd an Spàin gu mòr ri Andy ach b’ fheàrr leis a’ Ghàidhealtachd.*

Iarr air sgoilearan an dà phios fhiosrachaidh a cheangail ann an dòighean diofraichte, a’ cleachdadh abairtean bhon frèam:

* *Chòrd an Spàin gu mòr ri Andy. B’ fheàrr leis a’ Ghàidhealtachd ged tha.*
* *Chòrd an Spàin gu mòr ri Andy. A dh’ aindeoin sin, b’ fheàrr leis a’ Ghàidhealtachd.*

Iarr air sgoilearan obair ann an dithisean agus an aon rud a dhèanamh le dà phios fhiosrachaidh eile, m.e.:

* *Is toil le mo charaid leughadh. Is fheàrr leamsa snàmh.*
* *Cha do sguir an t-uisge fad an latha. Chòrd an turas rium.*
* *Ghoirtich Iain a chas. Cha do ghearan e idir.*